אשלי קופר

אשלי קופר (באנגלית: Ashley John Cooper;  15 בספטמבר 1936 – 22 במאי 2020) היה טניסאי אוסטרלי. הוא זכה במקום ראשון בתחרויות גברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-7 ניצחונות בתחרויות גראנד סלאם. 

 ביוגרפיה 
אשלי קופר נולד במלבורן. בשנת 1954 הוא שיחק בתחרות וימבלדון לצעירים והגיע למשחק הגמר בו הפסיד.

באליפות אוסטרליה הפתוחה של שנת 1954 הוא הודח ברבע הגמר של תחרות הגברים. בתחרויות הגברים אשלי ניצח בשנים 1957 ו-1958. בתחרויות זוגות גברים הוא הפסיד בגמר תחרות 1957 וניצח בתחרות 1958 (לצד ניל פרייזר)

באליפות צרפת הפתוחה אשלי לא הצליח לעלות מעל למשחקי רבע הגמר בתחרות הגברים. בתחרות זוגות גברים הוא הפסיד במשחק הגמר בשנת 1956 (שיחק עם לו הוד) וניצח בתחרות 1957 ו-1958. 

באליפות וימבלדון 1957 הוא הפסיד בגמר ללו הוד. קופר ניצח בשנת 1958 את ניל פרייזר וזכה בתחרות הגברים. באותה שנה הוא ניצח בתחרות זוגות גברים (שיחק עם ניל פרייזר).

באליפות ארצות הברית הפתוחה הוא הפסיד בגמר תחרות הגברים בשנת 1957 וניצח בשנת 1958. בשנת 1957 הוא ניצח בתחרות זוגות גברים.

קופר היה חבר נבחרת גביע דייוויס של אוסטרליה וזכה עם הנבחרת בתואר בשנת 1957.

בשנת 1959 קופר עבר לקריירה מקצועית וחתם על החוזה עם ג'ק קרמר ל-100 אלף דולר. הוא ניצח במספר תחרויות. עקב פציעות הוא פרש בשנת 1962.

לאחר פרישה קופר פעל במערכת מועדוני טניס באוסטרליה. על תרומתו בתחום זה בשנת 2007 הוא התקבל למסדר אוסטרליה.

בשנת 1955 הוא התחתן עם טניסאית אוסטרלית. 

אשלי קופר נפטר בשנת 2020 לאחר מחלה ארוכה.                    

 הישגים 
שנהיריב בגמרתוצאהאליפות אוסטרליה הפתוחה 1957  ניל פרייזר6–3, 9–11, 6-4, 6-2אליפות וימבלדון 1957  לו הוד2–6, 1–6, 2-6 אליפות ארצות הברית הפתוחה 1957  מלקולם אנדרסון8–10, 5–7, 4-6אליפות אוסטרליה הפתוחה 1957  מלקולם אנדרסון7-5, 6-3, 6-4 אליפות וימבלדון 1958  ניל פרייזר3–6, 6–3, 6-4, 13-11אליפות ארצות הברית הפתוחה 1957  מלקולם אנדרסון6-2, 3-6, 4-6, 10-8, 8-6 

 קישורים חיצוניים 



קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מסדר אוסטרליה: מפקדים
קטגוריה:אוסטרלים שנולדו ב-1936
קטגוריה:נפטרים ב-2020